ΓΡΑΠΤΗ ΕΡΩΤΗΣΗ E-2096/99

υποβολή: Christos Folias (PPE-DE) προς την Επιτροπή

(19 Νοεμβρίου 1999)

Θέμα: Πρόβλημα Υ2Κ

Όπως είναι γνωστό, το πρόβλημα Υ2Κ προκύπτει από την αδυναμία πολλών συστημάτωνπολογιστών να επεξεργαστούν σωστά ημερομηνίες μετά την 31.12.1999, λόγω της διαδεδομένης πρακτικής να χρησιμοποιούνται μόνον 2 ψηφία για την ένδειξη του έτους.

Επειδή το πρόβλημα μπορεί ενδεχομένως να έχει επιπτώσεις στην εσωτερική λειτουργία των κοινοτικών οργάνων αλλά και επιπτώσεις στα πλαίσια εφαρμογής ορισμένων κοινοτικών πολιτικών όπως, π.χ. η εσωτερική αγορά, το ηλεκτρικό εμπόριο, ο τομέας των τραπεζικών συναλλαγών κλπ.

1. Τι μέτρα ενημέρωσης και πρόληψης προτίθεται να λάβει η Ευρωπαϊκή Επιτροπή για το πρόβλημα Υ2Κ;

2. Πώς προτίθεται να ενημερώσει και ενδεχομένως να συντονίσει τιςπηρεσίες των κρατών μελών, στα θέματα όπουπάρχει κοινοτική αρμοδιότητα, αλλά και την κοινή γνώμη;

Απάντηση του κ. Liikanen εξ ονόματος της Επιτροπής

(10 Ιανουαρίου 2000)

Η Επιτροπή δημοσίευσε στον εξυπηρετητή Europa, στη διεύθυνση http://europa.eu.int/comm/y2k/preparation, σύνοψη των μέτρων που έλαβε για να εξασφαλίσει την ετοιμότητα τωνπηρεσιών της και τη συνέχιση της λειτουργίας της.

Όσο για τα άλλα θεσμικά όργανα, η διοργανική επιτροπή πληροφορικής (CII) εξακολουθεί να συντονίζει τις δραστηριότητες για το έτος 2000 (Y2K), για την εξασφάλιση κοινής προσέγγισης του προβλήματος. Τον Ιούλιο του 1999, η Επιτροπή είχε οργανώσει, επίσης, με τα κράτη μέλη και τις μικρομεσαίες επιχειρήσεις, συνέδριο με θέμα την προσαρμογή των ευρωπαϊκών συστημάτων πληροφορικής στο έτος 2000 και στο ευρώ.

Γενικά, την ευθύνη για την επίλυση του προβλήματος Y2K στο σύνολο της Κοινότητας φέρουν οι επιμέρους επιχειρήσεις και οι αρμόδιοι οργανισμοί, ενώ οι αρχές των κρατών μελών παρακολουθούν την πρόοδο των εργασιών τους. Ωστόσο, αναγνωρίζοντας την ανάγκη συντονισμού των χωρών σε κρίσιμους τομείςπηρεσιών διασυνοριακής εμβέλειας, όπως η οικονομία, οι τηλεπικοινωνίες, η ενέργεια και οι μεταφορές, η Επιτροπή ανέλαβε διάφορες δραστηριότητες.

Κατ&pos; αρχήν, από το 1997 πραγματοποιούνται σεμινάρια πρακτικής εργασίας με συμμετοχή της κοινοτικής βιομηχανίας και των δημοσίων αρχών. Συγκεκριμένα, τον Απρίλιο 1999 και το Σεπτέμβριο 1999 οργανώθηκαν δύο μεγάλα σεμινάρια πρακτικής εργασίας στα οποία συμμετείχαν φορείς παροχήςποδομών από όλους τους κυριότερους κλάδους της Κοινότητας, όπου εξετάστηκαν θέματα διασυνοριακής σημασίας και ιδίως ο προγραμματισμός μέτρων αντιμετώπισης καταστάσεων έκτακτης ανάγκης. Τα αποτελέσματα των σεμιναρίων αυτώνπάρχουν στην ειδική για το Y2K ιστοθέση της Επιτροπής http://www.ispo.cec.be/y2keuro/y2k.htm.

Στη συνέχεια, από τον Ιούλιο 1999, πραγματοποιήθηκαν σε μηνιαία βάση συναντήσεις μεταξύ των εθνικών συντονιστών Y2K των χωρών της Κοινότητας και του Ευρωπαϊκού Οικονομικού Χώρου (ΕΟΧ), με σκοπό την ανταλλαγή πληροφοριών και απόψεων σχετικά με τον τρόπο αντιμετώπισης διαφόρων σχετικών με το πρόβλημα θεμάτων. Ιδιαίτερη προσοχή δόθηκε στο συντονισμό των διαφόρων σχεδίων αντιμετώπισης εκτάκτων καταστάσεων των κρατών μελών.

Τέλος, η Επιτροπή δημοσίευσε πρόσφατα ανακοινώσεις(1) στις οποίες γίνεται επισκόπηση της εξέλιξης τομέωνποδομής κρίσιμης σημασίας, στην Κοινότητα, κατά το πρώτο, δεύτερο και τρίτο τρίμηνο του 1999.

(1) COM(1999)545 τελικό COM(1999)639 τελικό COM(1999)651 τελικό.